Linnasaari

|  |  |
| --- | --- |
| Sijainti | 
PadasjokiPäijät-HämeSuomi |
| Vesialue | 
Päijänne |
| Korkein kohta | 
127,8 m  |
| Pinta-ala | 
79,3 ha  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Linnasaari**  on Päijänteen saari Päijät-Hämeessä Padasjoella.

Maantietoa
----------

Saari on 1,7 kilometriä pitkä, 1,1 kilometriä leveä ja sen pinta-ala on 79,3 hehtaaria. Se sijaitsee Tehinselän eteläpuolella aivan Virmailansaaren sivulla. Saaria erottaa Linnasalmi, joka on 450–1050 metriä leveä. Linnasaaren ympärillä on pieniä saaria. Luoteessa sijaitsee Kotamäenluoto, kaakossa Routikkoluoto ja idässä Linnasaarentakut, jotka ovat kolmen saaren ryhmä. Linnasaaresta kaakkoon sijaitsee Purtsaaresta, Selkäsaaresta sekä pienistä luodoista muodostuva saariryhmä. Saarella on kaksi 200 metriä leveää kannasta, jotka yhdistävät neljä niemeä saareksi. Saaren pohjoisrannasta työntyy järvenselälle kaksi pientä niemeä, joista itäistä niemeä kutsutaan Västingiksi tai Linnamäeksi ja sen suojaan jäävää lahtea Västinginlahdeksi. Västingillä sijaitsee varhaiskeskiaikainen muinaislinna. Eteläisellä niemellä on kaksi hiekkarantaa, josta lähtee saarella risteileviä polkuja. Saaren luoteispäässä ei ole polkuja ja se on melko korkeakin. Sen huippu näyttäisi yltävän 127,8 metrin  korkeuteen mpy. eli se kohoaa 49,5 metriä Päijänteen yläpuolelle. Västinki yltää lähes 30 metrin korkeuteen. Saarella näyttäisi olevan neljä tai viisi vapaa-ajan asuntoa sekä 17 pientä mökkiä.

Virkistystoimintaa
------------------

Saaren länsiosaan on varattu 21,3 hehtaarin alue virkistystoimintaan. Saaren itäosa on yksityisalueeta. Lähellä olevilla Linnasaartentakuilla on virkistysalueyhdistyksen yleinen laituri ja käymälä. Kallioon on kiinnitetty metallilenkkejä veneiden kiinnittämistä varten.

Historiaa
---------

Saaren koillispään niemessä sijaitsee Virmailan linnasaari, joka on rakennettu kallioiselle niemenkukkulalle ennen keskiaikaa tai keskiaikana. Västinginlahti on ollut veneilijöiden suojasatama huonojen kelien aikana. Hiekkaranna läheisyydessä olevat pienet mökit ovat olleet UPM:n työntekijöiden virkistyskylä, jonka ruokalarakennus sijaitsee mökkien läheisyydessä. Mökkejä ei näy vuoden 1965 peruskartassa, mutta 1985 kartassa ne näkyvät jo.

Huomautukset
------------

1. 1 2  Saaren korkein kohta on saatu vuoden 1965 peruskartasta, jonka lukemaan tule lisätä 0,1 metriä.
2. 1 2  Saaren pinta-ala on otettu saaren ruotsinkielisen Wikipedian artikkelista, jossa tiedolla on ollut oma lähde.

Lähteet
-------

1. 1 2 3  *Peruskartta* 1:20 000. 2143 11 Virmaila.  Helsinki: Maanmittauslaitos, 1965.  Kartta *Vanhat painetut kartat* -palvelussa (JPG) (viitattu 21.9.2019)
2. ↑  Paikkatieto: Linnasaari, *paikkatietoalusta.fi*, viitattu 3.10.2019
3. 1 2 3  Linnasaari, Padasjoki (sijainti maastokartalla) *Karttapaikka*. Helsinki:  Maanmittauslaitos. Viitattu 3.10.2019.
4. ↑  Linnasaari, Padasjoki (sijainti varjokartalla) *Karttapaikka*. Helsinki:  Maanmittauslaitos. Viitattu 3.10.2019.
5. ↑  Linnasaari, Padasjoki (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 3.10.2019.
6. 1 2  Hakemus: Maatalousluonnon monimuotoisuuden ja maiseman hoito (liite Museoviraston sivulta), 14.6.2016, viitattu 3.10.2019
7. ↑  Liuksiala, Viivi: *Päijät-Hämeen virkistys- ja retkeilyalueiden nykytila*, s. 62. Päijät-Hämeen liitto, 2010. ISBN 978-951-637-205-4. docplayer.com (PDF) (viitattu 4.1.2020).
8. ↑  Muinaisjäännösrekisteri: Linnasaari *Kulttuuriympäristön palveluikkuna kyppi.fi*. Museovirasto.
9. ↑  *Peruskartta* 1:20 000. 2143 11 Virmaila.  Helsinki: Maanmittauslaitos, 1985.  Kartta *Vanhat painetut kartat* -palvelussa (JPG) (viitattu 21.9.2019)
10. ↑  *Peruskartta* 1:20 000. 2143 11 Virmaila.  Helsinki: Maanmittauslaitos, 1996.  Kartta *Vanhat painetut kartat* -palvelussa (JPG) (viitattu 21.9.2019)